Глінабітнае будаўніцтва лічыцца самым экалагічным. Гліна выдатна рэгулюе вільготнасць у памяшканнях, таму ў іх заўсёды захоўваецца камфортны для чалавека мікраклімат. Сцены пабудоў “дыхаюць”, добра захоўваюць цяпло зімою, а ў спякоту даюць прыемны халадок. Гліна не дазваляе развівацца цвілі і бактэрыям, спыняе ўзнікненне мікрабіялагічных забруджванняў. Як паказала практыка, у глінабітных хатах людзі практычна не маюць праблем з алергіяй, не хварэюць прастуднымі захворваннямі. Як недахоп можна адзначыць нетрываласць сцен – пры зацяканні вады з-за дрэннага даху пабудова даволі хутка можа ператварыцца ў прыродны матэрыял.